نۆرما شیرەر
ئێدیت نۆرما شیرەر (١٠ی ئابی ١٩٠٢–١٢ی حوزەیرانی ١٩٨٣) خانمەئەکتەری کەنەدی – ئەمریکی بوو، کە لە ماوەی ساڵانی ١٩١٩ بۆ ١٩٤٢ چالاک بوو. زۆربەی ڕۆڵەکانی وەک کەسایەتییەکی خانمی گەنجی ناسک و ورووژێنەر دەردەکەوت. نۆرما شیرەر لە چەند بەرھەمێک بەشداربوو، کە سەرچاوەیان لە ویلیام شێکسپیر بوون. ئەو یەکەم کەس بووە کە پێنج جار ببێتە پاڵێوراوی خەڵاتی ئۆسکار، لە ساڵی ١٩٣٠ لە فیلمی ژنە تەڵاقدراوەکە (The Divorcee) بووە براوەی خەڵاتی ئۆسکار بۆ باشترین خانمەئەکتەر.

نۆرما بۆیەکەمینجار لە ساڵی ١٩١٩ بە کورتە فیلمێکی بێدەنگ بەناوی (The Star Boarder) دەرکەوت. ئەو لە ساڵی ١٩٣٨، بەھۆی بەشداریکردنی لە فیلمی مارییە ئەنتۆینیتی (Marie Antoinette)، خەڵاتی باشترین خانمەئەکتەری پێدراوە لە فیستیڤاڵی فیلمی ڤێنیس. ساڵی ١٩٤٢، فیلمی (Her Cardboard Lover) بووە کۆتا فیلمی ژیانی ئەکتەری.

ڕەخنەگری ئەمریکی بۆ کۆی کارەکانی نۆرما شیرەر وتوویەتی، «نموونەی ئافرەتی ئاڵۆز و جیاوازی ١٩٣٠... ئەو بەنێو خۆشەویستی و سێکسدا ڕاستگۆیانە گەڕاوە، دەکرێت وەک کەسێکی ستانداردێکی ھاوچەر لێی بڕوانین». نۆرما شیرەر وەک کەسایەتییەکی پێشەوا لە فێمێنیست ھەژمار دەکرێت، بەوەی یەکەم خانمەکتەری ئەمریکی بووە کە قبووڵی ئەوەبکات وەک کەسێکی سەڵت و ناپاکیزە دەربکەوێت لەسەر شاشەی سینەما.

سەرچاوەکان 

مردووان بەھۆی تەشەنەکردن لە کالیفۆرنیا
براوەکانی خەڵاتی ئۆسکاری باشترین خانمەئەکتەر
خانمەکتەرەکانی فیلمی ئەمریکی
خانمەکتەرە ئەمریکییەکانی سەدەی ٢٠ەم
مردووانی ١٩٨٣
لەدایکبووانی ١٩٠٢
خانمەکتەرە ئەمریکییەکانی فیلمی بێدەنگ
کۆچبەرە کەنەدییەکان بۆ ئەمریکا
کوپی ڤۆلپی بۆ باشترین خانمەکتەران
ژنە مۆدێلە ئەمریکییەکان
بەخاک سپاردن لە پارکی یادگاری فۆڕێست لاون (گلێندەیل)
خانمەکتەرە جووە ئەمریکییەکان
ئەو کەسانەی ڕەگەزنامەی ئەمریکیان بەدەست هێناوە
ئەو کەسانەی ڕەگەزنامەی ئەمریکیان بەدەست ھێناوە
کەنەدییەکانی بە ڕەگەز سکۆتلاندی